Document ID: 32009R0231

KOMISIJAS REGULA (EK) Nr. 231/2009
(2009. gada 19. marts),
ar ko nosaka atkāpi no Regulas (EK) Nr. 800/1999 attiecībā uz kompensācijas likmes noteikšanu cukuram tādu piegāžu gadījumā, kā norādīts minētās regulas 36. un 44. pantā un kuras veiktas no 2008. gada 1. līdz 25. septembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 167. panta 7. punktu saistībā ar 4. pantu,
tā kā:
(1)
No 2008. gada 26. septembra saskaņā ar Komisijas 2008. gada 25. septembra Regulu (EK) Nr. 947/2008, ar ko aptur eksporta kompensāciju piešķiršanu par nepārstrādātu balto cukuru un jēlcukuru (2), vairs nav paredzēta eksporta kompensācija par cukuru, tostarp par cukuru, kas piegādāts atbilstīgi 36. un 44. pantam Komisijas 1999. gada 15. aprīļa Regulā (EK) Nr. 800/1999, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (3).
(2)
Atbilstīgi Regulas (EK) Nr. 800/1999 37. pantam dalībvalstis drīkst atļaut eksportētājiem attiecībā uz produktiem, ko iekrauj ik mēnesi, ņemt vērā mēneša pēdējo dienu, lai noteiktu kompensācijas likmi, kas piemērojama produktiem, kuri piegādāti, kā norādīts minētās regulas 36. un 44. pantā. Tāpēc nav iespējams noteikt kompensācijas likmi, kas piemērojama cukura produktu piegādēm, kuras veiktas saskaņā ar minēto procedūru no 2008. gada 1. līdz 25. septembrim.
(3)
Tiesības saņemt kompensāciju par piegādēm, kas veiktas saskaņā ar Regulas (EK) Nr. 800/1999 37. pantā paredzēto procedūru pirms Regulas (EK) Nr. 947/2008 spēkā stāšanās dienas, nedrīkst tikt ietekmētas. Tāpēc šīs kompensācijas noteikšanai ir nepieciešams, atkāpjoties no Regulas (EK) Nr. 800/1999 37. panta 2. punkta, noteikt šim nolūkam izmantojamo dienu.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 800/1999 37. panta 2. punkta, 2008. gada 25. septembri ņem vērā, lai noteiktu kompensācijas likmi, kas piemērojama cukuram, kas piegādāts saskaņā ar minētās regulas 36. panta 1. punkta a) un c) apakšpunktu un 44. panta 1. punkta a) un b) apakšpunktu laikposmā no 2008. gada 1. līdz 25. septembrim.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2008. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 19. martā

Labels: 3
17
15